Ptolemèu V

Ptolemèu V Epifanes (en grèc ancian: Πτολεμαῖος Ἐπιφανής, Ptolemaîos Epiphanês, « Ptolemèu Illustre »), nascut en -210 e mòrt en -180 foguèt lo cinquen rei lagida d'Egipte de -204 a sa mòrt. Ptolemèu VI li succediguèt.

 Règne 
Lo règne de Ptolemèu V marca lo començament del declin de l'estat lagida. Vengut rei quand èra encara un mainatge, Ptolemèu regnèt d'en primièr amb de regents dusqua -197. En 202 esclatèt la cinquena guèrra de Siria (202-198 abC). Lo rei seleucida Antiòc III faguèt un tractat secrèt amb Felip V de Macedònia per se partejar las possessions lagidas fòra d'Egipte. La desfacha de Paneion en -200 menèt a la pèrda de Palestina, del sud de Siria e dels territòris d'Asia menora. L'empèri lagida èra d'ara endavant reduch a Chipre e CirenaïcaPloetz 1998, p. 183.. 

En -194, Ptolemèu esposèt la princessa seleucida Cleopatra I de Siria. En -184, la revòlta d'Egipte nauta foguèt vencuda.

Lo tèxte de la famosa pèira de Roseta es un decret de Ptolemèu V.

 Referéncias 

 Fonts 
  Collectiu, 1998, Der Grosse Ploetz. Die Daten-Enzyklopädie der Weltgeschichte, Komet.

Categoria:Sobeiran lagida
Categoria:Faraon
Categoria:Naissença en -210
Categoria:decès en -180